ต่างชาติเทขายหุ้น-พันธบัตร7.4หมื่นล้าน
ธปท.เผยต่างชาติกังวลการเมืองไทย เทขายหุ้นและพันธบัตรช่วงเดือนพ.ค.ปีนี้รวม 7.4 หมื่นล้านบาท
10 มิ.ย. 2554

ธปท.เผยต่างชาติกังวลการเมืองไทย เทขายหุ้นและพันธบัตรช่วงเดือนพ.ค.ปีนี้รวม 7.4 หมื่นล้านบาท 
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) กล่าวสรุปถึงสถานการณ์ค่าเงินมากและแนวโน้มในช่วงครึ่งหลังของปีนี้ว่า ผลจากการที่นักลงทุนต่างชาติกังวลต่อสถานการณ์ทางการเมืองของไทยว่าหลังการเลือกตั้งการเมืองอาจจะยังไม่นิ่ง ไม่ชัดเจนราบรื่น ทำให้นักลงทุนต่างชาติมีการลดการลงทุนในสินทรัพย์ไทย ทั้งในรูปของหุ้นและตราสารหนี้จำนวนมากในช่วงเดือนพ.ค.ที่ผ่านมา จากตัวเลขเบื้องต้นมีการขายรวมแล้วประมาณ 7.4 หมื่นล้านบาท แบ่งเป็นการขายพันธบัตรในตลาดตราสารหนี้ 5.7 หมื่นล้านบาท และขายหุ้น 1.7 หมื่นล้านบาท 
"เราเข้าใจว่านักลงทุนต่างชาติ เขาคงกังวลการเมืองหลังการเลือกตั้งอาจจะไม่นิ่ง ไม่ชัดเจน จึงมีการขาย เพื่อออกไปตั้งหลักรอดูสถานการณ์ก่อน แต่การออกไปของตางชิตก็ยังไม่น่าห่วง เนื่องจากเงินทุนที่มีการขายนั้น ยังไม่ได้มีการนำออกจากไทยทั้งหมด นำออกไปเพียง 1,000 กว่าล้านเหรียญสหรัฐหรือประมาณ 3 หมื่นกว่าล้านบาทเท่านั้น ธปท.มองว่าสถานการณ์กังวลนำออกของตางชาติน่าจะเกิดเพียงชั่วคราว หลังการเลือกตั้งชัดเจนก็น่าจะกลับมาเหมือนเดิม" นางผ่องเพ็ญ กล่าว